《游灵岩》
宋代·富言

闻说灵岩境最幽，乘闲舣棹共追游。
飞泉翠滴半空雨，古树阴连万壑秋。
缥缈香烟笼梵榻，嵯峨山势枕江流。
登临眺望关河远，惹起乡思恋国愁。

作者简介：富言（九六九～一○三一），字应之，洛阳（今属河南）人。真宗咸平二年（九九九）进士。调兴陇军事推官，迁阶州军事判官。仁宗天圣八年（一○三○），知万州。九年卒，年六十三。事见《名臣碑传琬琰集》中集卷三九。